બીજિંગ : ભારત ચીનની સાથે પોતાનાં સંબંધોને સર્વોચ્ચ પ્રાથમિકતા આપે છે અને તે સંબંધોનાં વિકાસ માટે વચનબદ્ધ છે. આ વાત ચીનની મુલાકાત પર ગયેલા સંરક્ષણ પ્રધાન મનોહર પર્રિકરે સોમવારે પોતાનાં ચીની સમકક્ષ જેન ચાંગ વેકવાંગ સાથે મુલાકાત પહેલા કરી હતી. તેની પહેલા ચીની સેનાનાં મુખ્ય મથકે પહોંચ્યા હતા જ્યાં પર્રિકરનું ભવ્ય સ્વાગત કરવામાં આવ્યું હતું. સ્વાગત સમારંભમાં ચાંગે કહ્યું કે પર્રિકરની મુલાકાત પહેલા બંન્ને દેશોનાં સંબંધ સારા કરવા અને સેનાઓનો આંતરિક વિશ્વાસ વધવાની આશા છે.